SVR พุ่งต่อ 7% เก็งรายได้ปีนี้นิวไฮ ผุด 3 โครงการใหม่ 1.62 พันล้าน โบรกชูเป้า 3.10 บ.
SVR ทะยานต่อ 7% ลุ้นรายได้ปีนี้นิวไฮ ตอกย้ำโตแบบไฮโกรท ลุยเปิด 3 โครงการใหม่กว่า 1.6 พันล้าน โบรกแนะนำราคาป้าหมาย 3.10 บ.
SVR ทะยานต่อ 7% ลุ้นรายได้ปีนี้นิวไฮ ตอกย้ำโตแบบไฮโกรท ลุยเปิด 3 โครงการใหม่กว่า 1.6 พันล้าน โบรกแนะนำราคาป้าหมาย 3.10 บ.
28 มี.ค. 2566

ผู้สื่อข่าวรายงานว่า วันนี้ (28 มี.ค.66) ราคาหุ้น บริษัท สิวารมณ์ เรียลเอสเตท จำกัด (มหาชน) หรือ SVR ณ เวลา 10:08 น. อยู่ที่ระดับ 1.95 บาท บวก 0.13 บาท หรือ 7.14% สูงสุดที่ระดับ 1.98 บาท ต่ำสุดที่ระดับ 1.91 บาท ด้วยมูลค่าการซื้อขาย 40.94  ล้านบาท

โดยก่อนหน้านี้ นายรณฤทธิ์ ฐิติสุริยารักษ์ กรรมการบริหารและประธานเจ้าหน้าที่บริหารด้านการเงินอาวุโส SVR เปิดเผยว่า บริษัทตั้งเป้าอัตราการเติบโตในปีนี้เติบโตตัวเพิ่มขึ้นอย่างก้าวกระโดด ภายใต้แนวโน้มสร้างสถิติ new high ใหม่ จากปี 2565 ที่มีรายได้รวม 726.15 ล้านบาท ตอกย้ำถึงการเติบโตสู่ระดับ High Growth อย่างยั่งยืนในอนาคต
สำหรับการเติบโตดังกล่าวมาจากแผนการขับเคลื่อนการเปิดตัวโครงการใหม่ จำนวน 3 โครงการ มูลค่าโครงการรวม 1,621 ล้านบาท ประกอบด้วย 1.โครงการสิวารมณ์ วิลเลจ ( บนทำเลบางกรวย-ไทรน้อย), 2.โครงการ สิวารมณ์ ปาร์ค (บนทำซอยประชาอุทิศ 76), 3.โครงการสิวารมณ์ ไฮด์ (บนทำเลวงแหวนกาญจนาภิเษก)
ทั้งนี้จากแผนการเปิดตัว 3 โครงการใหม่ จะส่งผลเชิงบวกต่อรายได้ที่จะเริ่มทยอยเข้ามาในช่วงครึ่งปีหลังทันที เนื่องจากทุกโครงการของ SVR เป็นบ้านสร้างเสร็จก่อนขาย ขณะเดียวกันบริษัทยังมีโครงการที่รับรู้รายได้ต่อเนื่อง อาทิ โครงการแกรนด์ สิวารมณ์ (สุขุมวิท-บางปู) โครงการ สิวารมณ์ วิลเลจ (สุขุมวิท-บางปู58) โครงการสิวารมณ์ เนเจอร์พลัส (อัสสัมชัญ-ศรีราชา) และโครงการสิวารมณ์ เนเจอร์พลัส 2 (สุขุมวิท – บางปู) เข้ามาในปี 66 ซึ่งจากการรับรู้รายได้ดังกล่าวส่งผลให้อัตราการเติบโตของ SVR ปรับตัวเพิ่มขึ้นอย่างมีนัยสำคัญ
ขณะเดียวกัน บล.พาย ระบุว่า คาดผลประกอบการปี 66 จะเติบโต 167% จากงวดเดียวกันของปีก่อน แตะ 185 ล้านบาท ส่วนปี 67 เติบโต 31% จากงวดเดียวกันของปีก่อน แตะ 243 ล้านบาท แนะนำราคาเป้าหมาย 3.10 บาท